Credincioșii ortodocși români din parohia Doloave au sărbătorit, pe 9 mai, hramul Bisericii Ortodoxe Române din localitatea lor, Mutarea moaștelor Sfântului Ierah Nicolae, sau cum este cunoscută sărbătoarea în popor – Sfântul Nicolae de vară.
După cum ne dezvăluie parohul Bisericii Ortodoxe Române din Doloave, Părintele Milan Ristić, Sfânta Liturghie a fost slujită de un sobor de preoți sub protia Părintelui Protopop Gheorghe Ianeș. Apoi, conform obiceiului, a fost săvârșită rânduiala tăierii colacului.
La sărbătorirea hramului a fost schimbat și nașul bisericii. Nașa de anul trecut, Valeria Giacov cu familia, a predat ștafeta noilor nași – Relu și Milka Baniaș. După cum aflăm de la Părintele Milan Ristić, nașa de anul trecut este o femeie credincioasă care ajută mult biserica, iar cu ocazia de a fi nașă a donat bisericii un veșmânt pentru Postul Mare, o icoană cu hramul Mutarea moaștelor Sfântului Ierarh Nicolae și a plătit anumite reparații la biserică.
Sanela CRĂINEAN
Articolul integral îl puteți citi în numărul 21 din 25 mai